
Noteikumi par īslaicīgās aizturēšanas vietas kamerā glabāšanai atļauto priekšmetu sarakstu
Izdoti saskaņā ar Aizturēto personu turēšanas kārtības likuma 5.panta devīto daļu
· 1. Noteikumi nosaka īslaicīgās aizturēšanas vietas kamerā glabāšanai atļauto priekšmetu sarakstu.
· 2. Īslaicīgās aizturēšanas vietas kamerā atļauts glabāt šādus priekšmetus:
· 2.1. dvieli, ziepes, ziepju trauku, šampūnu, zobu pastu, zobu suku, plast­masas ķemmi, drēbju un apavu suku, apavu krēmu, sejas un roku krēmu, kā arī:
· 2.1.1. sievietēm - dekoratīvo kosmētiku, kas nesatur spirtu, un personīgās higiēnas piederumus;
· 2.1.2. vīriešiem - krēmu pirms un pēc skūšanās, kasešu vai mehānisko bārdas skujamo aparātu (krēms pirms un pēc skūšanās un skūšanās kasetes tiek nodotas glabāšanai īslaicīgās aizturēšanas vietas dežurantam);
· 2.2. sezonai atbilstošas virsdrēbes un galvassegu, apakšveļu (ne vairāk kā divus komplektus), zeķes (ne vairāk kā divus pā­rus) un apavus (ne vairāk kā divus pārus);
· 2.3. brilles, kontaktlēcas, kā arī tehniskos palīglīdzekļus (piemēram, protēzes, kruķus, spieķi);
· 2.4. nerūsējoša metāla vai plastmasas krūzi;
· 2.5. (svītrots ar MK 15.12.2015. noteikumiem Nr. 715);
· 2.6. aizturēšanas protokolu un pārmeklēšanas aktu, kā arī citus proce­suālos dokumentus, kas attiecas uz īslaicīgās aizturēšanas vietā turēto personu;
· 2.7. rakstāmpapīru un lodīšu pildspalvu vai zīmuli;
· 2.8. grāmatas un preses izdevumus (ne vairāk kā piecas vienības);
· 2.9. reliģiskos priekšmetus, kuru lietošanas mērķis nav pretrunā ar īslaicīgās aizturēšanas vietas iekšējo kārtību.
(Grozīts ar MK 10.07.2018. noteikumiem Nr. 406)
· 3. Atsevišķos gadījumos ar ārstniecības personas atļauju personai atļauts glabāt noteiktu medikamentu devu.
Informatīva atsauce uz Eiropas Savienības direktīvu
· Noteikumos iekļautas tiesību normas, kas izriet no Eiropas Parlamenta un Padomes 2016. gada 11. maija Direktīvas (ES) 2016/800 par procesuālajām garantijām bērniem, kuri ir aizdomās turētie vai apsūdzētie kriminālprocesā.

